EUROOPAN YHTEISÖJEN KOMISSIO 
Bryssel, 10.11.1997 
KOM(97) 568 lopull. 
Ehdotus 
NEUVOSTON ASETUKSEKSI ÏF.V) 
lopullisen polkumyyntitullin käyttöönotosta tietyntyyppisten Korean tasavallasta 
peräisin olevien elektronisten mikropiirien, niin sanottujen DRAMien, tuonnissa 
yhteisöön annetun asetuksen (ETY) N:o 611/93 kumoamisesta 
(komission esittämä) 

PERUSTELUT 
(1) Komissiota pyydetään toimittamaan neuvostolle liitteenä oleva luonnos 
asetukseksi, jolla kumotaan Korean tasavallasta peräisin olevien DRAMien 
(dynaamisten hakumuistien) tuontiin sovellettava polkumyyntitulli ja päätetään 
polkumyynnin vastainen menettely. Korealaisten esittämillä ja komission 
hyväksymillä asiaa koskevilla sitoumuksilla ei näin ollen enää ole merkitystä. 
(2) Japanista peräisin olevan DRAMien tuonnin suhteen komissiolle esitetään, että 
menettely päätetään, jolloin voimassa olevat toimenpiteet raukeavat. 
(3) Liitteenä olevan polkumyyntitullin kumoamista koskevan ehdotuksen perusteena 
on, että valituksen tekijä on peruuttanut tukensa menettelyjen jatkamiselle. 
Valituksen tekijä piti tätä toimenpidettä asianmukaisena valituksen tehneen 
yhteisön tuotannonalan sekä japanilaisten ja korealaisten DRAMien 
tuottajajärjestöjen välisten tuotannonalojen vapaaehtoisten sopimusten tekemistä 
koskevien suunniteltujen neuvottelujen perusteella, joiden tarkoituksena on estää 
vahingollisen polkumyynnin esiintyminen tulevaisuudessa ja varmistaa, että mikäli 
polkumyyntitutkimukset pantaisiin vireille, ne saataisiin nopeasti päätökseen. 
Komissio pitää näitä neuvotteluja myönteisinä. Yhteisön tuotannonala on 
sitoutunut ilmoittamaan komission kilpailuasioista vastaaville yksiköille 
tulevaisuudessa mahdollisesti tehtävistä sopimuksista. 
(4) Useat yhteisön DRAMien käyttäjät ovat pyytäneet, että polkumyyntitulli kumotaan 
taannehtivasti 10 päivästä maaliskuuta 1997 eli siitä päivästä, jona polkumyyntitulli 
otettiin toimenpiteiden suspendoinnin päätyttyä uudelleen käyttöön. Tältä osin 
yhteisön lainsäädännön yleisperiaatteiden perusteella pyyntöä ei pidetä 
perusteltuna. 
(5) Asianomaisille osapuolille ilmoitettiin syyt, joiden perusteella polkumyyntitullin 
kumoamista aiotaan ehdottaa. Kun asiaan liittyviä erilaisia etuja oli arvioitu 
kokonaisuutena, todettiin, että polkumyyntitullin kumoaminen ja menettelyn 
päättäminen eivät ole yhteisön edun vastaisia. 
(6) Jäsenvaltioiden neuvoa-antavaa komiteaa kuultiin asianmukaisesti, ja 
valtuuskuntien enemmistö ilmaisi tukensa komission ehdotukselle. Neljä 
jäsenvaltiota vastusti kuitenkin menettelyn päättämistä sillä perusteella, että se olisi 
tässä vaiheessa liian aikaista, koska yhteisön tuotannonalan sekä japanilaisten ja 
korealaisten DRAMien tuottajajärjestöjen neuvotteluja ei vielä ole saatu 
päätökseen. Kun kuitenkin otetaan huomioon, että valituksen tekijä peruutti 
tukensa, ainoa asianmukainen ratkaisu on menettelyn päättäminen välittömästi. 
(7) Ehdotetaan, että komissio hyväksyy oheisen ehdotuksen neuvoston päätökseksi ja 
toimittaa sen neuvostolle yhdessä oheisen neuvoa-antavan komitean kuulemista 
koskevan kertomuksen kanssa. 
21 
Ehdotus 
NEUVOSTON ASETUKSEKSI (RY) 
lopullisen polkumyyntitullin käyttöönotosta tietyntyyppisten Korean tasavallasta 
peräisin olevien elektronisten mikropiirien, niin sanottujen DRAMien, tuonnissa 
yhteisöön annetun asetuksen (ETY) N:o 611/93 kumoamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon polkumyynnillä muista kuin Euroopan yhteisön jäsenvaltioista 
tapahtuvalta tuonnilta suojautumisesta 22 päivänä joulukuuta 1995 annetun neuvoston 
asetuksen (EY) N:o 384/961 sellaisena kuin se on muutettuna asetuksella (EY) N:o 
2331/962, ja erityisesti sen 11 artiklan 3 kohdan, 
ottaa huomioon komission ehdotuksen, joka on tehty komission kuultua neuvoa-antavaa 
komiteaa, 
sekä katsoo, että 
A. AIKAISEMPI MENETTELY 
(1) Komissio hyväksyi päätöksellä 93/157/ETY3 kaikkien tiedossa olevien kyseistä 
tuotetta yhteisöön vievien korealaisten DRAMien tuottajien sitoumukset. Neuvosto 
otti käyttöön asetuksella (ETY) N:o 611/934 Koreasta peräisin olevien DRAMien 
tuonnissa jäännöstullin ulottaakseen DRAMeja koskevat polkumyyntitoimenpiteet 
yhteistyöhön osallistumattomiin osapuoliin ja tukeakseen annettuja sitoumuksia. 
(2) Komissio päätti kesäkuussa 1995 edellä mainittujen polkumyyntitoimenpiteiden 
käyttöönoton suspendoimisesta yhdeksäksi kuukaudeksi.5 Neuvosto jatkoi 
suspendointia maaliskuussa 1996 vielä 12 kuukaudella.6 
B. UUDELLEENTARKASTELU 
(3) Komissio aloitti omasta aloitteestaan Japanista ja Korean tasavallasta peräisin 
olevien DRAMien tuontia koskevan välivaiheen tarkastelun heinäkuussa 1995 
neuvoston asetuksen (EY) N:o 384/96, jäljempänä 'perusasetus',7 11 artiklan 3 
kohdan mukaisesti. 
C. TARKASTELTAVANA OLEVA TUOTE 
(4) Tutkimuksen kohteena olevat tuotteet ovat dynaamisia hakumuisteja (DRAMeja), 
joko jalostettuina kiekkoina tai puolijohdesiruina, koottuina tai edelleen 
EYVL N:o L 56, 6.3.1996, s. 1 
EYVL N:o L 317, 6.12.1996, s. 1 ' 
EYVL N:o L 66, 18. 3.1993, s. 37 
EYVL N:o L 193, 25.7.1990, s. 1 
Komission päätös (95/197/EY), EYVL N:o L 126, 9.6.1995, s. 56 
Neuvoston päätös (EY) N:o 399/96, EYVL N:o L 55, 6.3.1996, s. 1 
7 EYVL N:o C 181, 15.7.1995, s. 13 
3> 
moduuleiksi jalostettuina, valmistettuina käyttäen 
metallioksidipuolijohdeteknologian (MOS-teknologian) muunnelmia mukaan 
lukien esimerkiksi CMOS ja BiCMOS sekä mukaan lukien rajoituksetta 
tuotemuunnelmat, joissa käytetään DRAM-teknologiaa, kuten VRAMit, pseudo-
SRAMit, S-DRAMit (synkronoidut DRAMit), MDRAMit (moniriviset DRAMit) 
R-DRAMit (RAMBUS-DRAMit) kaikilla tiheyksillä (mukaan lukien tulevat 
tiheydet), niihin pääsyn nopeudesta, niiden konfiguroinnista, kehyksestä tai 
pakkauksesta tai muista sellaisista seikoista riippumatta. 
(5) Nämä tuotteet luokitellaan tällä hetkellä seuraaviin CN-koodeihin: 8542 13 11, 
8542 13 13, 8542 13 15, 8542 13 17, 8542 19 01, 8542 19 05 (valmiit DRAMit), 
8542 13 01 (DRAM-kiekot), 8542 13 05 (DRAM-sirut), 8548 90 00, 8473 30 10 ja 
8473 50 10 (DRAM-moduulit, DRAM-levyt ja DRAM-kortit). 
D. YHTEISÖN TUOTANNONALAN MÄÄRITELMÄ 
(6) Tässä tarkastelussa yhteisön tuotannonalan muodostavat Motorola Ltd (Yhdistynyt 
kuningaskunta); Siemens (Saksa) ja Texas Instruments Italia (Italia). Ne kaikki 
toimivat tutkimuksessa yhteistyössä ja ovat alkuperäisen valituksen tehneen 
EECAn (European Electronic Component Manufacturers' Association) jäseniä. 
(7) Edellä mainitun yhteisön tuotannonalan yhteinen tuotanto muodostaa 
perusasetuksen 4 artiklan 1 kohdan mukaisesti pääosan DRAMien koko yhteisön 
tuotannosta. 
E. MENETTELYN TUKEMISEN PERUUTTAMINEN 
(8) Yhteisön tuotannonala peruutti heinäkuussa 1997 tukensa voimassa olevien 
polkumyyntimenettelyjen jatkamiselle (sekä Japanista että Koreasta tulevan tuonnin 
osalta). Valituksen tekijä piti päätöstä asianmukaisena valituksen tehneen yhteisön 
tuotannonalan sekä japanilaisten ja korealaisten DRAMien tuottajajärjestöjen 
välisten tuotannonalojen vapaaehtoisten sopimusten tekemistä koskevien 
suunniteltujen neuvottelujen perusteella, joiden tarkoituksena on estää 
vahingollisen polkumyynnin esiintyminen tulevaisuudessa ja varmistaa, että mikäli 
polkumyyntitutkimukset pantaisiin vireille, ne saataisiin nopeasti päätökseen. 
Yhteisön tuotannonala on sitoutunut antamaan kilpailusäännösten mukaisesti 
komissiolle tiedon mahdollisista sopimuksista. 
F. POLKUMYYNTITULLIN KUMOAMINEN JA MENETTELYN 
PÄÄTTÄMINEN 
(9) Perusasetuksen 9 artiklan 1 kohdassa esitetystä periaatteesta seuraa, että jos 
yhteisön tuotannonala peruuttaa tukensa polkumyyntitoimenpiteiden jatkamiselle, 
menettely on päätettävä, paitsi jos päättäminen ei ole yhteisön edun mukaista. 
Tutkimuksessa ei ole tullut esiin näkökohtia, jotka tukisivat menettelyn jatkamista 
näissä olosuhteissa. 
(10) Edellä esitetyn perusteella komissio ilmoitti asianomaisille osapuolille 
aikomuksestaan ehdottaa neuvostolle voimassa olevan polkumyyntitullin 
kumoamista ja menettelyn päättämistä tuen peruuttamisen vuoksi. Uusia yhteisön 
etunäkökohtiin liittyviä väitteitä ei esitetty. 
<i 
(11) Useat yhteisön DRAMien käyttäjät ovat kuitenkin pyytäneet polkumyyntitullin 
kumoamista ja menettelyn päättämistä taannehtivasti 10 päivästä maaliskuuta 1997 
eli siitä päivästä, jona polkumyyntitulli otettiin toimenpiteiden suspendoinnin 
päätyttyä uudelleen käyttöön. Näin ollen kyseisen päivän jälkeen maksetut 
polkumyyntitullit olisi palautettava. 
(12) Käyttäjät ovat väittäneet, että ne eivät voineet maaliskuussa 1997 tapahtuneen 
polkumyyntitullien uudelleen käyttöönoton jälkeen aina välttää polkumyyntitullien 
maksamista ostamalla DRAMeja sitoumusten soveltamisalaan kuuluvien 
myyntikanavien kautta. Asianomaiset osapuolet ovat väittäneet lisäksi, että 
hintasitoumuksissa (jotka otettiin uudelleen käyttöön maaliskuussa 1997) 
noudatettavan viitehintajärjestelmän vuoksi ne ovat joutuneet maksamaan 
yhteisössä ostetuista DRAMeista korkeampia hintoja kuin mitä kilpailijat muualla 
maailmassa ovat maksaneet. Asianomaiset käyttäjät ovat väittäneet, että nämä 
olosuhteet ovat vaikuttaneet kielteisesti niiden kilpailukykyyn. 
(13) Käyttäjät viittasivat myös julkistettuihin komission yksiköiden alustaviin 
päätelmiin. Ne huomauttivat komission yksiköiden ennakoineen, että Japanin osalta 
olisi otettava käyttöön alhaisempi jäämätulli, joka tulisi voimaan taannehtivasti 10 
päivästä maaliskuuta 1997, eli päivästä, jona polkumyyntitoimenpiteet otettiin 
uudelleen käyttöön. Jos tutkimuksessa olisi päädytty näihin päätelmiin, väliaikaisen 
ja lopullisen tullin välinen erotus olisi palautettu polkumyyntitullia maksaneille 
tuojille. Käyttäjät ovat väittäneet, että jos taannehtivuus olisi katsottu perustelluksi 
tilanteessa, jossa toimenpiteet olisi otettu uudelleen käyttöön, sitä suuremmalla 
syyllä taannehtivuus olisi perusteltua tilanteessa, jossa tutkimuksen tuloksena olisi 
menettelyn päättäminen. 
(14) Edellä mainitun pyynnön osalta katsotaan, että koska perusasetuksessa ei säädetä 
menettelyn taannehtivasta päättämisestä, voitaisiin tämä pyyntö hyväksyä vain sen 
ollessa perusteltu yhteisön oikeuden yleisten periaatteiden mukaisesti. Yksikään 
kyseisistä periaatteista ei kuitenkaan koske tarkasteltavana olevaa tapausta. 
(15) Eräässä polkumyynnin vastaisessa menettelyssä tarkastelu päätettiin taannehtivasti 
sillä perusteella, että polkumyyntitoimenpiteitä oli jatkettu yli kolmella vuodella 
pitkään kestäneen (loppuvaiheen) uudelleentarkastelun vuoksi8. Kyseiseen 
tapaukseen liittyvät seikat eivät kuitenkaan ole tämän menettelyn kanssa 
verrannollisia, koska nyt on kyseessä välivaiheen tarkastelu, joka tapahtui 
tavanomaisen viiden vuoden ajanjakson kuluessa. Lisäksi tarkasteltavana olevassa 
menettelyssä polkumyyntitoimenpiteet suspendoitiin kesäkuusta 1995 
maaliskuuhun 1997, toisin sanoen muutamaa kuukautta lukuun ottamatta koko 
tarkastelun pidentämäksi toimenpiteiden voimassaoloajaksi. Suspendointia 
pyytäneen ja siitä hyötyneen yhteisön käyttäjien tuotannonalan ei voida näin ollen 
katsoa joutuneen kohtuuttomasti kärsimään tästä uudelleentarkastelusta. 
(16) Käyttäjien esille tuoman jäämätullien soveltamisalaan kuuluvien myyntikanavien 
kautta tapahtuvaa tuontia koskevan väitteen osalta todetaan, että kyseiset vaikeudet 
johtuvat toimenpiteiden ominaisuuksista, eikä niillä voida perustella 
toimenpiteiden päättämistä taannehtivasti. 
Neuvoston asetus (ETY) N:o 2655/93, EYVL N:o L 244, 30.9.1993, s. 1 
^ 
(17) Myöskään ei voida hyväksyä sitä, että käyttäjille olisi aiheutunut kohtuutonta 
haittaa, jos ne olivat viitehintajärjestelmän vuoksi joutuneet ostamaan japanilaisia 
ja korealaisia DRAMeja yhteisön ulkopuolisia hintoja korkeammilla hinnoilla, 
kuten väitettiin. Viitehinnoilla, joita muutettiin jatkuvasti normaaliarvon muutoksia 
vastaavasti, varmistettiin vain se, että sitoumusten soveltamisalaan kuuluva tuonti 
ei tapahtunut polkumyynnillä, ja kolmansien maiden markkinoilla viitehintoja 
alhaisemmilla hinnoilla tapahtuneen myynnin voidaan näin ollen olettaa 
tapahtuneen polkumyynnillä. Sitä, että kolmansissa maissa tapahtunut polkumyynti 
on antanut kyseisten maiden käyttäjille kilpailuedun yhteisön käyttäjiin nähden, ei 
pidetä jäämätullien taannehtivaa peruuttamista tukevaksi asianmukaiseksi syyksi. 
(18) Lisäksi katsotaan, ettei käyttäjien pyyntöä voida perustella sillä, että komissio oli 
tutkimuksen alustavia päätelmiä julkistaessaan viitannut siihen, että jos lopullisessa 
määrityksessä käy ilmi, että polkumyynnin ja vahingon todennäköinen uudelleen-
alkaminen oikeuttaisi toimenpiteiden ottamisen uudelleen käyttöön, voitaisiin 
muutettu polkumyyntitulli ottaa käyttöön taannehtivasti Japanin osalta. Kaikki 
asianomaiset osapuolet ymmärsivät näiden viittausten alustavan luonteen, joten 
perusteltuja odotuksia ei voinut syntyä tällä perusteella. 
(19) Lisäksi taannehtivasti tapahtuva menettelyn päättäminen, jonka perusteella 10 
päivästä maaliskuuta 1997 maksetut polkumyyntitullit palautettaisiin, asettaisi 
huonompaan asemaan sitoumusten perusteella vahvistettuja viitehintoja 
noudattaneet viejät ja näillä hinnoilla ostaneet tuojat. Asia olisi näin erityisesti siinä 
tapauksessa, jos, kuten käyttäjät ovat esittäneet, yhteisössä maksetut hinnat olivat 
viitehintajärjestelmän vuoksi maailmanmarkkinahintoja korkeammat. 
(20) Lopuksi olisi huomattava, että maksettujen polkumyyntitullien palauttaminen on 
aina mahdollista perusasetuksen 11 artiklan 8 kohdan nojalla tehdyn palautusta 
koskevan hakemuksen perusteella. 
(21) Edellä esitetyn perusteella hylätään polkumyyntitullin kumoamista taannehtivasti 
koskeva pyyntö. 
(22) Sen jälkeen, kun asiaan liittyviä erilaisia etuja oli arvioitu kokonaisuutena, 
päätettiin, että Korean tasavallasta peräisin olevien DRAMien tuonnissa 
sovellettava polkumyyntitulli olisi kumottava ja menettely päätettävä. Näin ollen 
korealaisten viejien antamilla ja komission päätöksellä (93/157/ETY) hyväksytyillä 
sitoumuksilla ei enää ole merkitystä. 
ON ANTANUT TÄMÄN ASETUKSEN: 
1 artikla 
Kumotaan asetus (ETY) N:o 611/93 ja päätetään Korean tasavallasta peräisin olevien 
DRAMien tuontia koskeva menettely. 
2 artikla 
Tämä asetus tulee voimaan päivänä, jona se julkaistaan Euroopan yhteisöjen virallisessa 
lehdessä. 
£ 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
* 
KERTOMUS 23. HEINÄKUUTA 1997 KOKOONTUNEEN 
POLKUMYYNTIKOMITEAN KUULEMISEN TULOKSISTA 
Asia: Japanista ja Korean tasavallasta peräisin olevien DRAMien (dynamic 
random access memories) tuontia koskeva polkumyynnin vastainen 
menettely - menettelyjen päättäminen ja voimassa olevien 
polkumyyntitullien kumoaminen 
1) Tämänhetkinen polkumyynnin uudelleentarkastelu aloitettiin 15 päivänä 
heinäkuuta 1995. Sovellettava perusasetus on polkumyynnillä muista kuin 
Euroopan yhteisön jäsenvaltioista tapahtuvalta tuonnilta suojautumisesta 22 
päivänä joulukuuta 1995 annettu neuvoston asetus (EY) N:o 384/96. 
2) Komissio esitti 23. heinäkuuta 1997 neuvoa-antavan polkumyyntikomitean 
jäsenille edellä mainittua uudelleentarkastelua koskevat päätelmät, joiden 
mukaisesti se ehdotti menettelyjen päättämistä. Komission ehdotus perustui 
siihen, että valituksen tekijä menettelyssä ei enää tukenut toimenpiteiden 
jatkamista. Sen päätös selittyy mahdollisuudella tehdä tulevaisuudessa 
tuotannonalakohtainen sopimus tietojen keräämisestä valituksen tehneen yhteisön 
tuotannonalan ja japanilaisten ja korealaisten DRAMien tuottajien järjestöjen 
välillä, minkä myötä polkumyynnin esiintyminen tulevaisuudessa olisi 
vältettävissä ja polkumyyntitutkimukset suoritettaisiin ripeästi. Yhteisön 
tuotannonala katsoo tuen lopettamisen helpottavan edellä mainittua sopimusta 
koskevia neuvotteluja. 
3) Kokouksessa seuraavat maat tukivat komission ehdotusta: Irlanti, Tanska, Ruotsi, 
Suomi, Belgia, Yhdistynyt kuningaskunta, Alankomaat, Ranska, Kreikka, 
Luxemburg ja Espanja. Italia, Saksa, Itävalta ja Portugali vastustivat komission 
ehdotusta. 
4) Yksimielisyyden puute selittyy sillä, että näkökannat erosivat sen osalta, millainen 
vaikutus menettelyjen päättämistä koskevalla päätöksellä voisi olla meneillään 
oleviin tuotannonalakohtaista tietojenkeräysjärjestelmää koskeviin neuvotteluihin. 
5) Ottaen huomioon edellä mainitun tiettyjen jäsenvaltioiden komission ehdotuksen 
vastustuksen asian käsittely annettiin neuvostolle neuvoston asetuksen (EY) N:o 
384/96 9 artiklan 2 kohdan mukaisesti. 
6) Korean tasavallasta peräisin olevien DRAMien tuontia koskevan 
polkumyyntitullin kumoamisesta annettu neuvoston asetus ja Japanista peräisin 
olevia DRAMeja koskevan polkumyynnin vastaisen menettelyn päättämisestä 
tehty komission päätös ovat ohessa. Ehdotetaan, että neuvosto hyväksyy 
asetuksen. Komission päätöksen osalta edellä mainitun asetuksen 9 artiklan 2 
kohdan mukaisesti menettelyt katsotaan päättyneiksi, jos neuvosto ei yhden 
kuukauden määräajassa ole määräenemmistöllä toisin päättänyt. 
% 
ISSN 1024-4492 
KOM(97) 568 lopullinen 
ASIAKIRJAT 
FI 02 11 
Luettelonumero : CB-CO-97-589-FI-C 
ISBN 92-78-26873-9 
Euroopan yhteisöjen virallisten julkaisujen toimisto 
L-2985 Luxemburg 
^